Source: https://www.riigiteataja.ee/akt/738376
Timestamp: 2020-08-10 16:06:29+00:00

Document:
§ 9 Pakendi taaskasutamise tõend
§ 10 Tõendi esitamine
jõustumine 01.03.1997, osaliselt 1. 12. 1998.
26.11.2007 [RT III 2007, 43, 341] 26.11.2007, Riigikohtu põhiseaduslikkuse järelevalve kohtukolleegiumi otsusega 3-4-1-18-07 tunnistati § 2 punkt 7 alates 27. juulist 2000 kuni 31. detsembrini 2004 kehtinud redaktsioonis põhiseadusega vastuolus olnuks. (õ) 6.12.2007 15:05
Pakendiaktsiisiga (edaspidi aktsiis) maksustatakse Eestis täidetud, teisest Euroopa Liidu liikmesriigist (edaspidi teine liikmesriik) soetatud ja imporditud pakend.
1) pakend - täidetud müügipakend pakendiseaduse (RT I 1995, 47, 739) mõistes;
3) taaskasutatav pakend - pakend, mida taaskasutatakse pakendiseaduse § 11 lõikes 2 sätestatud viisil;
7) karastusjook – jook Eesti kaupade nomenklatuuri (edaspidi EKN) järgi rahandusministri kehtestatud kaubapositsioonide kohaselt.
NB! Riigikohtu põhiseaduslikkuse järelevalve kohtukolleegiumi 26.11.2007 otsusega 3-4-1-18-07 (RT III 2007, 43, 341) tunnistati § 2 punkt 7 alates 27. juulist 2000 kuni 31. detsembrini 2004 kehtinud redaktsioonis põhiseadusega vastuolus olnuks. (õ) 6.12.2007 15:05
(1) Imporditud pakendilt maksab aktsiisi pakendit importiv isik, kes on võlgnik ühenduse tolliseadustiku tähenduses.
(1) Imporditud pakendilt tekib maksukohustus tollivõla tekkimisel.
(2) Eestis täidetud pakend ja teisest liikmesriigist soetatud pakend maksustatakse aktsiisiga pakendi müümisel, vahetamisel, tasuta võõrandamisel või omatarbeks kasutusse võtmisel.
(4) Eestis täidetud või teisest liikmesriigist soetatud pakendi omatarbeks kasutusse võtmine on selle tarbimine aktsiisimaksja enda vajaduseks või andmine töötajale aktsiisimaksjast tööandja poolt.
(1) Imporditud pakendilt makstakse aktsiis ühenduse tolliseadustikuga impordimaksude tasumiseks kehtestatud korras. Täiendavate asjaolude ilmnemise korral korrigeeritakse tollile makstud aktsiisisummat tollieeskirjades sätestatud korras.
(2) Eestis täidetud pakend ja teisest liikmesriigist soetatud pakend aktsiisiga maksustamisperiood on kvartal.
(3) Eestis täidetud pakendilt ja teisest liikmesriigist soetatud pakendilt makstakse aktsiis Maksu- ja Tolliameti pangakontole ja aktsiisideklaratsioon esitatakse Maksu- ja Tolliametile maksustamisperioodile järgneva kuu 15. päevaks. Aktsiisideklaratsiooni vormi kehtestab rahandusminister.
(4) Aktsiisimaksja, kellele on väljastatud pakendi taaskasutamise tõend, on kohustatud esitama pakendi taaskasutamise kohta aruande. Aruanne esitatakse Keskkonnaministeeriumile iga aasta 15. veebruariks. Aruande vormi kehtestab keskkonnaminister.
Aktsiisiga ei maksustata:
1) kuni 1998. aasta 31. detsembrini pakendit, millest vähemalt 40% taaskasutatakse; alates 1999. aasta 1. jaanuarist pakendit, millest vähemalt 60% taaskasutatakse ning alates 2004. aasta 1. maist metallist alkoholipakendit, millest vähemalt 40% taaskasutatakse. Pakendi taaskasutamise määr arvutatakse, arvestamata eksporti ning teise liikmesriiki toimetatud pakendit, käesoleva seaduse §-s 9 nimetatud tõendi kehtivusaja kohta;
2) pakendit, milles on kaup, mida füüsilised isikud toovad Eestisse tollieeskirjadega lubatud alkoholi piirkoguse või karastusjookide maksuvaba koguse ulatuses;
3) eksporditud pakendit, kui selle väljavedu on tõendatud ekspordi tollideklaratsiooniga;
5) --6)
[kehtetud - RT I 2004, 24, 165 - jõust. 01.05.2004]
7) välisriigi diplomaatiliste esinduste ja konsulaarasutuste, valitsustevaheliste organisatsioonide esinduste ning Eestisse akrediteeritud välisriigi diplomaatiliste esindajate, konsulaarametnike ja erimissioonide esindajate poolt koos ametialaseks kasutamiseks ettenähtud kaubaga diplomaatilise kauba deklaratsiooni alusel imporditud pakendit;
8) pakendit, mis toimetatakse Eestist teise liikmesriiki, sealhulgas pakendit, mis toimetatakse reisijale pardal kaasamüüdavaks kaubaks välisreise tegevale vee- või õhusõidukile.
§ 9. Pakendi taaskasutamise tõend
(1) Taaskasutatava pakendi aktsiisivabastuse aluseks on Keskkonnaministeeriumi väljastatud pakendi taaskasutamise tõend (edaspidi tõend). Tõend väljastatakse ja selles ettenähtud aktsiisivabastus kehtib tingimusel, et aktsiisimaksja korraldab pakendi taaskasutamise vähemalt käesoleva seadusega kehtestatud määra ulatuses. Kui aruandeaastal pakendi taaskasutamine ei vastanud kehtestatud määrale, tuleb aktsiis selle aasta eest tasuda.
(2) Tõendi saamiseks esitab aktsiisimaksja Keskkonnaministeeriumile kirjaliku taotluse koos pakendi taaskasutamist tõendavate dokumentidega. Keskkonnaministeerium on kohustatud taotluse läbi vaatama ja tulemusest taotlejale teatama ühe kuu jooksul taotluse saamise päevast arvates.
(21) Pakendi taaskasutamist tõendavate dokumentide loetelu ja vormid ning pakendi taaskasutamise määra arvutamise kord kehtestatakse keskkonnaministri määrusega.
(3) Keskkonnaministri volitatud ametnikul ja keskkonnajärelevalve asutusel on õigus enne tõendi väljastamist, selle kehtimise ajal ja pärast tõendi kehtivusperioodi lõppu kontrollida pakendi kasutaja ja pakendi taaskasutamisega seotud kolmandate isikute asjakohaseid tegutsemiskohti ja dokumente.
(4) Tõend väljastatakse taotlejale iga pakendimaterjali liigi kohta kuni kaheks aastaks. Tõendi vormi kehtestab keskkonnaminister.
(5) Kui tõendi kehtivusperioodi jooksul pakendi taaskasutamise määr suureneb, rakendatakse tõendi kehtima hakkamisel kehtinud pakendi taaskasutamise määra.
(6) Tõendi ja selle muutmise taotlemisel tasub taotleja riigilõivu.
§ 10. Tõendi esitamine
Aktsiisimaksja esitab Maksu- ja Tolliametile tõendi pakendi importimisel, Eestis täidetud pakendi või teisest liikmesriigist soetatud pakendi kohta.
Aktsiisimaksja on kohustatud pidama taaskasutatava pakendi ostu, müügi, vahetamise, tasuta võõrandamise ja omatarbeks kasutusse võtmise arvestust pakendite arvu, mahu ja pakendimaterjali liikide kaupa. Pakendi, mille kohta on väljastatud tõend, müüki, vahetamist, tasuta võõrandamist ja omatarbeks kasutusse võtmist kinnitavale raamatupidamise algdokumendile märgitakse tõendi väljastamise aasta ja number. Uue pakendi, see on pakendi, mida pole varem kaubaga täidetud, ostmist või muul viisil soetamist kinnitavale dokumendile tehakse märge pakendi uudsuse kohta.
(3) Kui pakendi taaskasutamine tõendi kehtivusperioodil ei vasta tõendi kehtima hakkamisel kehtinud määrale, tekib aktsiisi maksuvõlg tõendi kehtima hakkamise päevast alates. Pakendi taaskasutamise aruande ettenähtud tähtpäevaks mitteesitamisel võib Keskkonnaministeerium aruandlusperioodiaegse pakendi taaskasutamise tõendi tunnistada kehtetuks.
(4) Aktsiisimaksja maksuvõlalt, mis on tekkinud pakendilt, mille kohta on väljastatud tõend, ei arvestata maksukorralduse seaduses (RT I 2002, 26, 150; 57, 358; 63, 387; 99, 581; 110, 660; 111, 662; 2003, 2, 17; 48, 341; 71, 472; 82, 554; 88, 591; 2004, 2, 7) ettenähtud intressi käesoleva seaduse § 7 lõikes 4 sätestatud aruande esitamise tähtpäevani.
Käesolev seadus jõustub 1997. aasta 1. märtsil, välja arvatud seaduse lisa punkt 2, mis jõustub 1998. aasta 1. detsembril.
Aktsiisimäär kroonides*
1. Alkoholipakend sõltuvalt materjalist:
2. Karastusjoogi pakend sõltuvalt materjalist:
* Aktsiis arvutatakse mõlema määra järgi ja summeeritakse
Riigikohtu põhiseaduslikkuse järelevalve kohtukolleegium tunnistas oma 26.11.2007 otsusega 3-4-1-18-07 põhiseadusega vastuolus olnuks kaks õigusakti: "Pakendiaktsiisi seaduse" § 2 punkti 7 ja rahandusministri 7. märtsi 1997. a määruse nr 24 "Eesti kaupade nomenklatuuri rubriikide, millesse kuuluvad karastusjoogid, kinnitamine" 27. juulist 2000 kuni 31. detsembrini 2004 kehtinud redaktsioonis.
Alus: "Riigi Teataja seadus" § 72 ja Riigi Teataja osakonna põhimääruse § 2 punktid 1 ja 2.

References: § 10
 § 2
 § 11
 § 2

§ 9

§ 10
 § 7
 § 2
 § 72
 § 2